**ДО**

**ЮЛИЯН \*\*\* КИРИЛОВ**

**УПРАВИТЕЛ НА „БГ РЕНТ 2017“ ЕООД**

**УЛ. „ХРИСТО СИЛЯНОВ” №41**

**1000, ГРАД СОФИЯ**

**УВАЖАЕМИ ГОСПОДИН КИРИЛОВ,**

Във връзка с постъпила молба в ОСЗ - Бяла Слатина с вх. рег. индекс РД-12-05-184/23.08.2024 година, чрез куриерска фирма Еконт, относно регистрирани договори за наем на земеделска земя в землището на село Търнава, община Бяла Слатина, област Враца, Ви уведомяваме:

Регистрацията на представените по реда на чл.37б, ал.1 от ЗСПЗЗ договори за наем или аренда представлява извършване на софтуерен продукт на нормативно предписани действия от точно определен орган, т. е. общинската служба по земеделие е регистратор на представените договори за ползване на земеделски земи и отказът да се извърши регистрацията представлява индивидуален административен акт по смисъла на чл.21, ал.4 от АПК във връзка с §8 от ПЗР на АПК.

Законодателят е регламентирал в два закона – Закона за собствеността и ползването на земеделските земи (ЗСПЗЗ) и Закона за подпомагане на земеделските производители (ЗПЗП), задължение на общинските служби по земеделие да регистрират в информационната система „FERMA WIN“ документите, даващи права за ползване на земеделските земи от ползватели (наематели, арендатори) и собственици. Следва да се има предвид, че разрешаването на колизията кой от регистрираните два или повече договори за ползване на един и същи имот е действителен за съответната стопанска година, както и кое от представените от съсобствениците правни основания за ползване на имота е с приоритет, е извън компетенциите на общинската служба по земеделие, областната дирекция „Земеделие” и министъра на земеделието и храните. Ако страните по сключените договори, респ. съсобствениците на имота, не разрешат спора помежду си, то следва да се обърнат към компетентния съд.

По отношение на цитираните във Вашата молба имоти, намиращи се в землището на село Търнава, общ. Бяла Слатина, се установи, че е налице конкуренция на права за ползване на едни и същи имоти от представляването от Вас дружество „БГ РЕНТ 2017“ ЕООД и от дружество СД „Балмек-Тончев и сие“, представлявано от Цветан \*\*\*\*\* Цончовски.

Във връзка с постъпила в ОД „Земеделие“-Враца молба с рег. индекс РД-12-05-185/26.08.2024 година, подадена от Цветан \*\*\*\*\* Цончовски, управител на СД „Балмек-Тончев и сие“, сме уведомени за предприети действия по съдебен ред за установяване действителността на договори за наем на земеделска земя в землището на Търнава, касаещи цитираните от Вас имоти.

Разрешаването на колизията кой от представените договори за ползване на един и същи имот е действителен за съответната стопанска година е от компетентността на съда.

С уважение,

**Надежда Илиева /П/**

Началник на ОСЗ – Бяла Слатина